**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/07

URBROJ: 2158-60-45-17-05

Osijek, 10. svibnja 2017.

**ZAPISNIK**

s Izborne sjednice - 149. sjednice Vijeća Odjela (15. sjednice Vijeća Odjela u akademskoj 2016./2017. godini) održane 10. svibnja 2017. u 12,00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (29):**

Prof. dr. sc. Dragan Jukić, prof. dr. sc. Rudolf Scitovski, prof. dr. sc. Ninoslav Truhar, prof. dr. sc. Mirta Benšić, prof. dr. sc. Antoaneta Klobučar, prof. dr. sc. Kristian Sabo, izv. prof. dr. sc. Krešimir Burazin, izv. prof. dr. sc. Zdenka Kolar-Begović, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Nenad Šuvak, izv. prof. dr. sc. Zoran Tomljanović, doc. dr. sc. Danijel Grahovac, doc. dr. sc. Slobodan Jelić, doc. dr. sc. Mirela Jukić Bokun, doc. dr. sc. Ivana Kuzmanović, doc. dr. sc. Snježana Majstorović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, doc. dr. sc. Domagoj Ševerdija predstavnici suradnika: Jelena Jankov i Ivan Papić, predstavnik nastavnika: dr. sc. Josip Cvenić, predstavnici studenata: Dolores Begović, Toni Milas i Patrik Nikić te predstavnik ostalih zaposlenika: Goran Marković.

**Ispričani članovi (3)**

Doc. dr. sc. Dragana Jankov Maširević, doc. dr. sc. Ljerka Jukić Matić i predstavnica studenata: Nera Keglević.

**Ostali nazočni (10):**

Dr. sc. Marija Miloloža Pandur, dr. sc. Ljiljana Primorac Gajčić, mr. sc. Petar Taler, Ivana Crnjac, Rebeka Čorić, Mateja Đumić, Katarina Vincetić, Vlado Fotak, Lidija Radan i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika s 148. sjednice Vijeća Odjela od 19. travnja 2017. godine
2. Izbor pročelnika Odjela za matematiku
3. Razno.

**AD 1.**

***Usvajanje zapisnika s 148. sjednice Vijeća Odjela od 19. travnja 2017. godine***

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 148. sjednice Vijeća Odjela od 19. travnja 2017. godine.**

**AD 2.**

***Izbor pročelnika***

U skladu s Poslovnikom o radu Vijeća Odjela za matematiku ovu točku je vodio zamjenik pročelnice prof. dr. sc. Ninoslav Truhar. Podsjetio je prisutne da je Vijeće Odjela 22. ožujka 2017. donijelo Odluku o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela za matematiku Sveučilišta Josipa Jurja Strossmayera u Osijeku te zamolio doc. dr. sc. Tomislava Maroševića predsjednika Povjerenstva za prikupljanje prijedloga kandidata za izbor pročelnika Odjela da podnese Izvješće.

Predsjednik Povjerenstva za prikupljanje prijedloga kandidata za izbor pročelnika Odjela doc. dr. sc. Tomislav Marošević podnio je sljedeće Izvješće:

” **Povjerenstvo za prikupljanje prijedloga kandidata**

**za izbor pročelnika Odjela za matematiku**

**Sveučilišta Josipa Jurja Strossmayera u Osijeku**

Vijeće Odjela za matematiku na 147. sjednici održanoj 22. ožujka 2017., u skladu s člankom 22. stavkom 2. Pravilnika Odjela i Odlukom o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela, imenovalo je Povjerenstvo za prikupljanje prijedloga kandidata za izbor pročelnika Odjela, (u daljnjem tekstu: Povjerenstvo), u sastavu: doc. dr. sc. Tomislav Marošević, predsjednik, doc. dr. sc. Danijel Grahovac, član i doc. dr. sc. Ivana Kuzmanović, članica.

Povjerenstvo je 25. travnja 2017. održalo svoju sjednicu.

Zadatak Povjerenstva bio je da provede postupak prikupljanja prijedloga kandidata za izbor pročelnika Odjela te da utvrdi prijedlog kandidata.

U skladu s utvrđenim popisom nastavnika u znanstveno-nastavnom zvanju Odjela, koji je utvrdilo Vijeće Odjela na 147. sjednici održanoj 22. ožujka 2017., Povjerenstvo je kontaktiralo svih 24 nastavnika u vremenu od 23. ožujka do 18. travnja 2017.

Na temelju provedenog postupka prikupljanja prijedloga kandidata za izbor pročelnika Odjela, u skladu s točkom VI. Odluke o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela, Povjerenstvo u otvorenom roku upućuje pročelnici prof. dr. sc. Mirti Benšić sljedeće

**IZVJEŠĆE**

**o prikupljenim prijedlozima kandidata**

**za izbor pročelnika Odjela za matematiku**

**Sveučilišta Josipa Jurja Strossmayera u Osijeku**

1. Povjerenstvo utvrđuje da je od 24 nastavnika u znanstveno-nastavnom zvanju kandidaturu za pročelnika Odjela, za mandatno razdoblje od 1. listopada 2017. do 30. rujna 2021. godine, prihvatio **prof. dr. sc. Kristian Sabo**.
2. **Prof. dr. sc. Kristian Sabo** je u otvorenom roku, uz potpisanu izjavu o prihvaćanju kandidature za pročelnika, priložio i sljedeću dokumentaciju:
   * životopis
   * opis znanstvenog i stručnog rada i
   * program rada za četverogodišnje mandatno razdoblje.
3. Nakon pregleda dostavljene dokumentacije Povjerenstvo je utvrdilo sljedeće:

Prof. dr. sc. Kristian Sabo je u znanstveno-nastavnom zvanju redovitog profesora na Odjelu za matematiku Sveučilišta Josipa Jurja Strossmayera u Osijeku i ima ugovor o radu na Odjelu za matematiku.

1. Povjerenstvo, u skladu s točkom. VI. Odluke Vijeća Odjela, dostavlja ovo Izvješće pročelnici Odjela.“

Nakon što je doc. dr. sc. Tomislav Marošević podnio Izvješće, prof. dr. sc. Ninoslav Truhar pozvao je prof. dr. sc. Kristiana Sabu da prezentira svoj program rada.

Prof. dr. sc. Kristian Sabo ukratko je prezentirao svoj program rada.

Budući da nije bilo pitanja u svezi programa rada prof. dr. sc. Kristiana Sabe prof. dr. sc. Ninoslav Truhar predložio je da Vijeće Odjela u skladu s člankom 24. stavkom 5. Pravilnika Odjela za matematiku Sveučilišta Josipa Jurja Strossmayera u Osijeku i člankom 28. stavkom 5. Poslovnika o radu Vijeća Odjela za matematiku, između svojih članova, izabere Izborno povjerenstvo od tri (3) člana koje provodi postupak za izbor pročelnika tajnim glasovanjem te nadzire i vodi brigu o zakonitosti i pravilnosti tajnog glasovanja.

Vijeće Odjela jednoglasno je donijelo sljedeću

**ODLUKU**

**o imenovanju Izbornog Povjerenstva za provođenje postupka za izbor pročelnika Odjela za matematiku Sveučilišta Josipa Jurja Strossmayera u Osijeku tajnim glasovanjem**

**I.**

**Imenuje se Povjerenstvo za provođenje postupka za izbor pročelnika Odjela za matematiku tajnim glasovanjem ( u daljnjem tekstu Povjerenstvo) u sastavu:**

**1. doc. dr. sc. Tomislav Marošević, predsjednik**

**2. doc. dr. sc. Danijel Grahovac, član**

**3. doc. dr. sc. Ivana Kuzmanović, članica.**

**II.**

**Povjerenstvo imenovano u točki I. ove Odluke obvezno je, u skladu s člankom 25. Pravilnika Odjela za matematiku, provesti postupak za izbor pročelnika Odjela za matematiku tajnim glasovanjem.**

Nakon imenovanja Izbornog povjerenstva pristupilo se tajnom glasovanju. Utvrđeno je da je na današnjoj Izbornoj sjednici Vijeća Odjela nazočno 29 (dvadesetdevet) članova Vijeća Odjela od ukupno 32 (tridesetdva) člana Vijeća Odjela te da svi nazočni članovi Vijeća Odjela imaju pravo glasa. U skladu s člankom 25. stavkom 2. Pravilnika Odjela za matematiku Sveučilišta Josipa Jurja Strossmayera u Osijeku za pročelnika je izabran kandidat koji je dobio natpolovičnu većinu glasova svih članova Vijeća Odjela, što znači 17 (sedamnaest) glasova.

Nakon provedenog tajnog glasovanja Izborno povjerenstvo je prebrojalo glasove i popunilo Zapisnik Izbornog povjerenstva o provedbi postupka izbora pročelnika tajnim glasovanjem te ga predalo predsjedavajućem.

Prof. dr. sc. Ninoslav Truhar upoznao je članove Vijeća sa sadržajem Zapisnika Izbornog povjerenstva o provedbi postupka izbora pročelnika tajnim glasovanjem u kojem stoji sljedeće:

„Izborno povjerenstvo je utvrdilo da je u dvorani broj 2 Odjela za matematiku Sveučilišta Josipa Jurja Strossmayera u Osijeku, u kojoj se provodi postupak izbora pročelnika Odjela za mandatno razdoblje od 1. listopada 2017. do 30. rujna 2021., sve pripremljeno za tajno glasovanje.

Izborno povjerenstvo je konstatiralo da je na Izbornoj sjednici Vijeća Odjela nazočno 29 članova s pravom glasa od 32 člana Vijeća Odjela za matematiku s pravom glasa.

Postupak tajnog glasovanja započeo je u 12,15 sati. Izborno povjerenstvo je podijelilo 29 glasačka listića članovima Vijeća Odjela za matematiku s pravom glasa i pazilo da u potpunosti bude osigurana tajnost glasovanja.

Izborno povjerenstvo utvrđuje da je glasovanje obavljeno bez bilo kakvih problema odnosno nepravilnosti, te je utvrdilo da je glasovanje završilo u 12,20 sati.

Nakon završenog postupka tajnog glasovanja u 12,25 sati, Izborno povjerenstvo je utvrdilo da je glasovanju pristupilo 29 članova Vijeća Odjela za matematiku s pravom glasa, od ukupno 32 člana Vijeća Odjela za matematiku s pravom glasa, što čini 90,6 % birača.

Nakon toga Izborno povjerenstvo je otvorilo glasačku kutiju. Izborno povjerenstvo utvrđuje da ima nevažećih glasačkih listića. Nevažećih glasačkih listića ima tri (3).

Nakon prebrojavanja glasova Izborno povjerenstvo utvrđuje da je kandidat za izbor pročelnika **prof. dr. sc. Kristian Sabo** dobio 25 (dvadesetpet) glasova odnosno 78,1% glasova od ukupnog broja glasova svih članova Vijeća Odjela za matematiku s pravom glasa.

Izborno povjerenstvo završilo je s radom u 12,30 sati.“

Predsjedavajući Izborne sjednice prof. dr. sc. Ninoslav Truhar objavio je da je Vijeće Odjela za matematiku donijelo sljedeće odluke:

**ODLUKA**

**Prof. dr. sc. Mirta Benšić razrješava se funkcije pročelnice Odjela za matematiku u sastavu Sveučilišta Josipa Jurja Strossmayera u Osijeku s danom 30. rujna 2017. godine zbog isteka mandata.**

**ODLUKA**

**o izboru pročelnika Odjela za matematiku**

**u sastavu Sveučilišta Josipa Jurja Strossmayera u Osijeku**

**I.**

**Prof. dr. sc. Kristian Sabo izabire se za pročelnika Odjela za matematiku u sastavu Sveučilišta Josipa Jurja Strossmayera u Osijeku za mandatno razdoblje od 1. listopada 2017. do 30. rujna 2021. godine.**

**II.**

**Ova Odluka stupa na snagu nakon potvrde Senata Sveučilišta Josipa Jurja Strossmayera u Osijeku sukladno članku 109. stavku 4. Statuta Sveučilišta Josipa Jurja Strossmayera u Osijeku-pročišćeni tekst.**

**AD 3.**

***Razno***

1. *Izvješće o Regionalnoj Primatijadi 2017*

Doc. dr. sc. Snježana Majstorović podnijela je sljedeće Izvješće o regionalnoj Primatijadi 2017:

**“Što je Primatijada?**

Regionalna Primatijada je znanstveno-sportski susret studenata i nastavnika iz područja matematike, fizike, informatike, biologije, kemije, biotehnologije, geofizike, geologije i politehnike. Okuplja studente i nastavnike iz Hrvatske, Slovenije, Bosne i Hercegovine, Makedonije, Crne Gore i Srbije. Cilj Primatijade je upoznavanje i povezivanje studenata prirodoslovno-matematičkih znanosti te ostvarivanje međusobne suradnje kroz znanstvene i sportske aktivnosti.

**Podaci o organizaciji Primatijade 2017.**

Regionalna Primatijada 2017. održala se u Čanju u Crnoj Gori između 28.04. i 03.05. Organizirala ju je Udruga studenata Prirodoslovno-matematičkog fakulteta u Kragujevcu (Srbija), a suorganizatori su razni fakulteti i Sveučilišta iz Hrvatske, Slovenije, Bosne i Hercegovine, Makedonije, Crne Gore i Srbije (ukupno 24 fakulteta i odjela, od toga 19 aktivnih):

Hrvatska:

1. Sveučilište J.J. Strosmayera u Osijeku (Odjel za kemiju, Odjel za biologiju, Odjel za matematiku, Odjel za fiziku)
2. Sveučilište Juraj Dobrila u Puli (prijavljeni, ali nisu sudjelovali)

Slovenija: FAMNIT- Fakultet za matematiku, prirodoslovlje i informacijske znanosti, Koper

Bosna i Hercegovina:

1. Prirodoslovno-matematički fakulteti u Sarajevu, Tuzli, Mostaru i Banja Luci
2. Filozofski fakultet u Istočnom Sarajevu

Srbija:

1. Prirodoslovno-matematički fakulteti u Kragujevcu, Nišu i Novom Sadu
2. Matematički, Fizički, Kemijski, Geografski, Biološki, Fizičko-kemijski fakultet te Fakultet bezbednosti u Beogradu

Kosovo: Prirodoslovno-matematički fakultet u Kosovskoj Mitrovici

Makedonija:

1. Prirodoslovno-matematički fakultet u Skopju
2. Fakultet za računarstvo FINKI u Skopju

Crna Gora: Prirodoslovno-matematički fakultet u Podgorici.

Na Primatijadi je bilo prisutno ukupno 1050 studenata, 17 profesora i 8 asistenata. Sveučilište u Osijeku je predstavljalo ukupno 100 studenata, od kojih je 25 s Odjela za matematiku. Studenti su izlagali originalne znanstvene radove iz područja matematike, fizike, informatike, kemije, biologije i geografije. Od sportskih događaja valja istaknuti natjecanja u rukometu, odbojci, košarki, stolnom tenisu, futsalu i šahu.

**Rezultati natjecanja u znanosti i sportu:**

Prvo mjesto zauzeo je Kragujevac, dok je Sveučilište u Osijeku zauzelo drugo mjesto sa sljedećim rezultatima:

Znanost:

Matematika: prvo mjesto, Toni Milas i Una Radojičić sa Odjela za matematiku

Biologija: treće i peto mjesto

Fizika: posebno pohvaljen izniman rad, ali nije ušao u konkurenciju jer je autor Matko Mužević student doktorskog studija.

Sport:

Futsal-žene: prvo mjesto, rukomet-žene: prvo mjesto, stolni tenis-žene: prvo mjesto, šah-žene: prvo mjesto, ženska i muška odbojka: četvrto mjesto, ženska košarka: četvrto mjesto.

**Istaknimo:** Možemo sa ponosom reći da su naši studenti Una Radojičić i Toni Milas u konkurenciji 19 sveučilišta iz regije koji su sudjelovali na ovogodišnjoj Regionalnoj Primatijadi osvojili prvo mjesto u znanstvenom dijelu natjecanja iz matematike. Predstavljanjem svojeg originalnog znanstvenog rada iz područja matematike: „Model širenja AIDS-a“ uspjeli su prikupiti najveći broj bodova i tako postigli izvrstan uspjeh!

Čestitamo Uni i Toniju i želimo im puno uspjeha u svim narednim izazovima!

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća u 12:40.

**Zapisničarka Pročelnica**

**Marija Sabo, dipl. oec. Prof. dr. sc. Mirta Benšić**